Edward Mørk

Edward Bertrand Mørk (1887–1962) var en norsk fagforeningsmann og politiker, tilknyttet Arbeiderpartiet. Han var i tre perioder mellom 1911 og 1917 formann for Norges Socialdemokratiske Ungdomsforbund. 

Mørk var utdannet boktrykkerSide 161. Per Egeberg Sogstad: Ungdoms fanevakt, AUF, Oslo 1951 og typograf. 

Han ble med i Norges Socialdemokratiske Ungdomsforbund fra 1906, og ble forretningsfører i NSU fra 1909. Strengt tatt var han ønsket som formann, men hadde ikke tid på grunn av engasjement i fagforeningen.Side 143. Per Egeberg Sogstad: Ungdoms fanevakt, AUF, Oslo 1951 Han ble valgt til formann første gang på landsmøtet i 1911, da han satt en kort periode før Sverre Krogh tok over. Mørk ble på nytt formann ved landsmøtet i 1912, og satt til 1914, da Kyrre Grepp overtok formannsvervet. Mørk innledet sin tredje og siste periode som NSU-leder på landsmøtet i 1915, og var nå formann til Arvid G. Hansen tok over ved årsskiftet 1916–1917.Side 532–533. Terje Halvorsen: Partiets salt, Pax, Oslo 2003

Mørk var formann i Oslo faglige samorganisasjon fra 1920 til 1932. Da ble han bestyrer ved Oslo arbeidskontor. Han var også medlem av LO-sekretariatet fra 1925 til 1927,Side 608. Per Maurseth. Gjennom kriser til makt 1920-1935 : Arbeiderbevegelsens historie i Norge, bind 3, Tiden, Oslo 1987 og hadde en rekke kommunale verv.

I 1934 nedla han sine tillitsverv, og ble siden ekskludert fra Arbeiderpartiet. Dette skjedde i kjølvannet av den såkalte Mørk-Slåtto-saken, der det var fremmet beskyldninger om korrupsjon, og beskyldningene ikke ble mortifisert.«Mørk, Edward», Arbeidernes Leksikon, bind V, Oslo 1935

 Referanser 

Kategori:Norske fagforeningspersoner